**Saistošo noteikumu Nr. \_\_/2023**

**"Par augstas detalizācijas topogrāfiskās informācijas aprites kārtību un izcenojumiem Kuldīgas novadā"**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums | * Saistošo noteikumu izdošanas mērķis – noteikt vienotu augstas detalizācijas topogrāfiskās informācijas iesniegšanas un pieņemšanas kārtību Kuldīgas novada administratīvajā teritorijā, kā arī maksu par ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību. * Saistošie noteikumi nepieciešami pašvaldības funkciju un uzdevumu izpildei. * [Ģeotelpiskās informācijas likuma](https://likumi.lv/ta/id/202999-geotelpiskas-informacijas-likums) (turpmāk – Likums) [6. panta](https://likumi.lv/ta/id/202999-geotelpiskas-informacijas-likums#p6) pirmā daļa nosaka, ka pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, nosaka šo funkciju finansēšanas un izmantošanas kārtību un nodrošina sadarbību ar citām iestādēm ģeotelpiskās informācijas aprites jomā. * Likuma [13. panta](https://likumi.lv/ta/id/343492#p13) sestā daļa nosaka, ka vietējā pašvaldība, lai nodrošinātu savu funkciju un uzdevumu izpildi par savu administratīvo teritoriju izveido un uztur augstas detalizācijas topogrāfiskās informācijas datubāzi (turpmāk – Datubāze), veic iesniegtās informācijas pārbaudi, kā arī nosaka augstas detalizācijas topogrāfiskās informācijas iesniegšanas un pieņemšanas kārtību. * Atbilstoši [13. panta](https://likumi.lv/ta/id/343492#p13) septītajai daļai pašvaldībai ir tiesības deleģēt šā panta sestajā daļā minēto uzdevumu, slēdzot deleģējuma līgumu [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā. * Savukārt Likuma [26. panta](https://likumi.lv/ta/id/63545-valsts-parvaldes-iekartas-likums#p26) trešā daļa un 7.1 daļa noteic, ka pašvaldības saistošajos noteikumos nosaka maksu par augstas detalizācijas topogrāfiskās informācijas pārbaudi, reģistrāciju Datubāzē, sagatavošanu un izsniegšanu no Datubāzes, kā arī maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību. |
| 2. Fiskālā ietekme uz pašvaldības budžetu | Nav ietekme uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumiem nav tieša sociālā ietekme, kā arī ietekme uz vidi, iedzīvotāju veselību.  Saistošie noteikumi, nosakot vienotu ģeotelpiskās informācijas aprites kārtību visā novada administratīvajā teritorijā, uzlabos mērniecības jomā strādājošo uzņēmējdarbības vidi un veicinās konkurenci. |
| 4. Ietekme uz administratīvajām procedūrām un to izmaksām | Saistošie noteikumi neparedz papildu administratīvās procedūras pašvaldībā, augstas detalizācijas topogrāfiskās informācijas datu bāzes uzturēšana ir deleģēta [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā juridiskai personai – Datubāzes uzturētājam. |
| 5. Ietekme uz pašvaldības funkcijām un cilvēkresursiem | Saistošo noteikumu izpilde tiks nodrošināta ar esošajiem pašvaldības cilvēkresursiem, topogrāfiskās informācijas datu bāzes uzturēšana tiks deleģēta Datubāzes uzturētājam. |
| 6. Informācija par izpildes nodrošināšanu | Saistošo noteikumu izpildi nodrošinās novada pašvaldības darbinieki un Datubāzes uzturētājs. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanai un paredz tikai to, kas vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projektu izstrādājusi novada pašvaldības administrācija.  Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tika publicēts novada pašvaldības mājaslapā.  Saistošo noteikumu projekts tika publicēts laikā no 04.10.2023.- 18.10.2023. |